**Назив предмета: ИСТОРИЈА КУЛТУРЕ И ЦИВИЛИЗАЦИЈЕ**

Година студија: прва

Семестар: други

Фонд часова: 60 предавања и 15 вежби

Статус предмета: обавезни

Условљеност: нема условљености

Број ЕСПБ: 8

Наставник: доц. др Ирина Милутиновић

**Циљ и исход предмета:**

Предмет се фокусира на творевине културе и начине на који различита друштва симболички интерпретирају своја искуства. Основна идеја је да се студентима презентују научна сазнања и резултати интердисциплинарних истраживања различитих типова култура кроз анализу развоја цивилизација. Циљ је да се студентима представе битни садржаји доминантних светских култура и цивилизација, кроз преглед кључних обележја (друштвено-политички аспект, друштвене вредности, анализа религије, научна и уметничка достигнућа, књижевност и филозофија), те да овладају знањима о темељним концептима културе и вредности цивилизација припадајућих различитим епохама на интерконтиненталним просторима.

Студенти ће бити оспособљени да примењују знања о културама и цивилизацијама у оквирима различитих наука и дисциплина, струка и занимања, заступљених у процесима савременог мултицивилизацијског света.

**Структура и садржај предмета:**

Одређење појмова културе и цивилизације и представљање њиховог историјског развоја. Типологије појмова културе. Преглед теорија о култури и цивилизацији. Елементи културе и модели истраживања културе и цивилизације. Симболички карактер културе и цивилизације. Основне одлике старовековних цивилизација Сумера, Вавилона и старог Египта. Настанак и развој индијске и кинеске цивилизације. Основна обележја далекоисточне – јапанске цивилизације и прекоатланских култура Маја, Астека и Инка. Одлике цивилизације старе Грчке. Одлике цивилизације старог Рима. Основна обележја византијске цивилизације. Развој и вредности хришћанске и исламске цивилизације. Словенска цивилизација и извори српске културе у средњем веку. Основне одлике средњовековне цивилизације у западној Европи. Основне вредности и тековине нововековног доба: хуманизам, ренесанса, просветитељство, реформација, капитализам и грађанске револуције. Основна обележја културне историје Срба у новом веку. Европска (евроатлантска) цивилизација. Идеја о универзалној цивилизацији. Основна обележја савремене глобалне цивилизације.

**План рада:**

1. недеља: Теоријске и методолошке основе изучавања културе и цивилизације
2. недеља: О појмовима, терминима, значењима и схватањима о култури и цивилизацији
3. недеља: Елементи културе; смисао и модели истраживања културе и цивилизације
4. недеља: Старовековне цивилизације: Сумер, Вавилон, стари Египат
5. недеља: Индијска, кинеска и јапанска цивилизација
6. недеља: „Прекоатланске“ цивилизације: Олмека, Маја, Астека, Инка
7. недеља: Стара Грчка, стари Рим, хришћанска и исламска цивилизација
8. недеља: Средњовековне цивилизације
9. недеља: Феудална Европа, византијска, словенска цивилизација и српско средњовековље
10. недеља: Нововековно доба: европска цивилизација и свет
11. недеља: Цивилизацијски смисао: хуманизма, ренесансе, просветитељства, модернизације
12. недеља: Цивилизацијске одлике капитализма и светских поредака, „држава-нација“; револуције, ратови и мир у модерном свету
13. недеља: Научна и техничко-технолошка цивилизација, индустријска и масовна култура; европски оквири српске културе
14. недеља: Савремени мултицивилизацијски свет: од светских ратова до сусрета и сукоба цивилизација
15. недеља: Глобална култура, универзална цивилизација, цивилизацијски изазови света у будућности

**Методе извођења наставе:**

Предавања екс катедра, интерактивни рад са студентима, дискусије, презентације и видео- пројекције, припрема студентских семинарских излагања (презентација), припрема за колоквијуме и завршни испит.

**Начин оцењивања:**

Рад студената оцењује се у току целокупног процеса извођења наставе и на завршном испиту.

1. **модел полагања**

**Колоквијуми.** После сваке заокружене тематске области биће одржан колоквијум на коме ће се тестирати знање студената из дате тематске области (1. теоријски део, 2. стари век, 3. средњи век, 4. нови век и савремено доба, 5. поправни колоквијум). Биће одржано **укупно 5 колоквијума**, после сваке од наведених области, у року о којем ће студенти бити правовремено обавештени (прелиминарни распоред колоквијума биће: март, април, мај, јун, јун-јул).

Колоквијум ће се полагати у форми теста, који садржи **10 кратких питања**. Максималан број бодова које је могуће остварити на једном колоквијуму износи 15. Израда колоквијума траје **20 минута**.

**На колоквијумима је могуће остварити максимално укупно 60 бодова** (без грешке урађен сваки колоквијум). **Најмањи број бодова за прелазну оцену (6) износи 55 бодова.** Ово значи да, студенти који кроз колоквијуме остваре довољан број бодова за прелазну оцену, нису дужни да излазе на завршни испит (рачунаће се да су кроз колоквијуме положили испит, с тим да у овом случају максимална оцена коју студент може да добије јесте **7**). Студенти који имају амбицију за вишу оцену, дужни су да после колоквијума полажу и завршни испит.

**Колоквијуми које је студент положио важе у свим испитним роковима у текућој академској години.** Израда колоквијума је **обавезна** и сматра се предиспитном активношћу која представља **услов** за излазак на завршни испит. За студенте који буду спречени да изађу на неки од колоквијума (здравствени разлози или пословна обавеза), биће приређен помоћни (пети) колоквијум из области коју нису полагали.

**Завршни испит.** Завршни испит се састоји од два питања која захтевају одговор у краћој есејистичкој форми), и носе максимално 30 бодова. Нема усменог испитивања.

Ангажовање студента у смислу предиспитних активности доноси додатних 10 бодова.

1. **модел полагања**

Студенти који су спречени да учествују у предиспитним активностима тј. полажу колоквијуме, на завршном испиту полажу, у дужој есејистичкој форми, три питања од укупно 50 (из целокупног градива), колико је објављено на веб-сајту Факултета. Одлично урађено појединачно питање носи максимално 30 бодова.

**Оцена**  се изводи на основу броја укупно остварених бодова према следећој скали:

55-64 бодова = оцена 6

65-74 бодова = оцена 7

75-84 бодова = оцена 8

85-94 бодова = оцена 9

Више од 95 бодова = оцена 10

**Литература:**

Литература за спремање испита и колоквијума је уџбеник „**Историја културе и цивилизације**“ аутора проф. др Слободана Бранковића, у издању Мегатренд универзитета (друго допуњено издање, 2011). Неће бити питања постављених изван садржаја овог уџбеника.

О коришћењу осталих, помоћних извора, у вези са евентуалним специфичним интересовањима студента, студенти ће добијати савет на појединачним консултацијама.